মফিজ লেক

মফিজ লেক বা ইসলামী বিশ্ববিদ্যালয় লেক বা সংক্ষেপে ইবি লেক বাংলাদেশের কুষ্টিয়া জেলায় অবস্থিত কুষ্টিয়া ইসলামী বিশ্ববিদ্যালয় ক্যাম্পাসের অভ্যন্তরে অবস্থিত একটি লেক ও দর্শনীয় স্থান। লেকটির সৌন্দর্যের কারনে অনেকে ঢাকার হাতিরঝিলের সাথে তুলনা করে ইবির হাতিরঝিল নামে অভিহিত করে থাকে। অতিথি পাখি আগমনের জন্য এই লেকের পরিচিতি রয়েছে, বিশ্ববিদ্যালয় প্রশাসন থেকে অঞ্চলটিকে অভয়ারন্য ঘোষণা করা হয়েছে। এই লেকে প্রতিদিন ক্যাম্পাসের শিক্ষার্থীরা ও বাহিরের পর্যটক পরিদর্শনে আসে। মফিজ লেকের ইতিহাস অনেক পুরাতন, বিশ্ববিদ্যালয় প্রতিষ্ঠা ১৯৭৯ সালের পূর্ব থেকেই এই স্থান দিয়ে এই লেক প্রবাহিত হওয়ার অস্তিত্ব পাওয়া যায়। ১৯৭৯ সালে ইসলামী বিশ্ববিদ্যালয় প্রতিষ্ঠা হলে সেই সময়ে এই লেকটির নামকরণ করা হয় ইসলামী বিশ্ববিদ্যালয় লেক বা সংক্ষেপে ইবি লেক। কিন্তু এই লেকের নাম পরিবর্তন হয়ে মফিজ লেক হিসাবে জনপ্রিয়তার পিছনে লোকমুখে কিছু কল্পকাহিনী শোনা যায়। মফিজ নামের এক অজ্ঞাত পাগল প্রেমিক তার প্রিয়তমার প্রতি ভালোবাসার প্রমান দিতে অথবা প্রেমে ব্যর্থ হয়ে এই লেকে আত্নহুতি দিয়েছিলো, এর পর থেকে ক্রমান্বয়ে এই লেকটি মফিজ লেক হিসাবে জনপ্রিয়তা পায়। আবার কেও কেও বলেন, যারা অযথা প্রেম করে সময় নষ্ট করতো, তারা এখানে এসে গল্প করতো। তাদেরকে ব্যঙ্গ করে মফিজ বলে ডাকতে ডাকতে এই জায়গাটি মফিজ লেক বলে পরিচিতি পায়। ইবি লেক ইসলামী বিশ্ববিদ্যালয় ক্যাম্পাসের পশ্চিম পাশে অবস্থিত। লেকটি কুষ্টিয়া শহর ছাড়িয়ে কুষ্টিয়া-খুলনা মহাসড়ক ধরে মাত্র ২৪ কিলোমিটার দক্ষিণের শান্তিডাঙ্গা-দুলালপুর গ্রামে অবস্থিত ইসলামী বিশ্ববিদ্যালয় ক্যাম্পাসে অবস্থিত। ক্যাম্পাসের ইসলামী বিশ্ববিদ্যালয় কেন্দ্রীয় মসজিদ সংলগ্ন প্রকৌশলী ভবন ঘেষে লেকটি অবস্থিত। লেকটির প্রযুক্তিগত অবস্থান উত্তর ২৩°৪৩'২২ এবং পূর্ব ৮৯°৮'৫৩। ইবি লেকের দৈর্ঘ্যে প্রায় ১০০ মিটার। মূল লেকটির আকার ইংরেজি ওয়াই (Y) আকৃতির মত, তবে মূল লেক ছাড়িয়ে বিশ্ববিদ্যালয়ের প্রকৌশলী ভবনের পিছনেও রয়েছে বিস্তৃত লেক। আকিজ গ্রুপের অর্থায়নে ১৩ লক্ষ টাকা ব্যয় করে লেকটির উপরে তৈরি করা হয়েছে দৃষ্টিনন্দিত একটি ব্রিজ। লেকের এক পাশে নির্মিত করা হয়েছে সুউচ্চ ওয়াচ টাওয়ার এবং অপর পাশে বোটানিক্যাল গার্ডেন। কিছুদূর অন্তর অন্তর দর্শনার্থী ও বিশ্ববিদ্যালয়ের শিক্ষার্থীদের জন্য বসার স্থান তৈরি করা হয়েছে। ইবির লেকে বিভিন্ন ধরনের ফুল ফুটে থাকে, এর মধ্যে লাল পদ্ম, কচুরি ফুল, লেকের ধারে সাদা কাশফুলসহ বিভিন্ন ফুল ফুটে বিভিন্ন সময়ে। সারা দেশের অতিথি পাখির আগমনের স্থানের মধ্যে ইবি লেক বিখ্যাত। এই লেকে শুভ্র বক, বুনো শালিকের দল, টিয়ে, ময়না, ফিঙে, মাছরাঙা, সরালি, ল্যাঞ্জা হাঁস, খুঁনতে হাঁস, বালি হাঁস, মানিকজোঁড় প্রভৃতি পাখির আগমন লক্ষ্য করা যায়। বিশ্ববিদ্যালয় কর্তৃপক্ষের মতে, অনেক আগে থেকেই ইসলামী বিশ্ববিদ্যালয় লেকে সাইবেরিয়া, উত্তর মেরু, ভারত, নেপাল প্রভৃতি দেশ থেকে অতিথি পাখির আগমন ঘটে। জাহাঙ্গীরনগর বিশ্ববিদ্যালয় লেক হাতিরঝিল ইসলামী বিশ্ববিদ্যালয়, বাংলাদেশ "সুনসান ইসলামী বিশ্ববিদ্যালয়ের হাতির ঝিল"। Odhikar। সংগ্রহের তারিখ ২০২১-০৪-১৭।  "মনোমুঙ্কর মফিজ লেক | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২১-০৪-১৭।  News, Somoy। "দুই বছরেও সংস্কার হয়নি ইবির 'মফিজ লেক' | শিক্ষা"। Somoy News। সংগ্রহের তারিখ ২০২২-১১-০৮।  "ইবির 'মফিজ লেকে'র গল্প"। একতা লাইভ (ইংরেজি ভাষায়)। ২০১৯-১১-১৩। ২০২১-০৪-১৭ তারিখে মূল থেকে আর্কাইভ করা। সংগ্রহের তারিখ ২০২১-০৪-১৭।  জনকন্ঠ। "নয়নাভিরাম 'ইবির হাতিরঝিল'"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২১-০৪-১৭।  "মফিজ লেকে মন হারিয়ে যায়"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২১-০৪-১৭।  "মন মাতানো মফিজ লেক"। NTV Online (ইংরেজি ভাষায়)। ২০১৫-০৭-২২। সংগ্রহের তারিখ ২০২১-০৪-১৭।  "বন্ধ ক্যাম্পাসে সুনসান ইবি লেক"। jagonews24.com। সংগ্রহের তারিখ ২০২২-১১-০৮।  "ইবি লেকের দুঃখগাথা"। Bangla Tribune। ২০২২-১১-০৮ তারিখে মূল থেকে আর্কাইভ করা। সংগ্রহের তারিখ ২০২২-১১-০৮।  "Mofiz Lake"। wikimapia.org (ইংরেজি ভাষায়)। সংগ্রহের তারিখ ২০২১-০৪-১৭।  Dhakatimes24.com। "ইবিতে লেকের সৌন্দর্য বর্ধনের কাজ শুরু"। Dhakatimes News। সংগ্রহের তারিখ ২০২১-০৪-১৭।  "ইবি'র মফিজ লেক নান্দনিক উন্নয়ন সৌন্দয্যবর্ধন প্রকল্পের উদ্বোধন"। Kushtia 24 (ইংরেজি ভাষায়)। ২০১৮-০৭-১৭। ২০২১-০৪-১৭ তারিখে মূল থেকে আর্কাইভ করা। সংগ্রহের তারিখ ২০২১-০৪-১৭।  Sultan, Md Tipu। "Bactericidal Effect of Electromagnetic Field on Water" (ইংরেজি ভাষায়)।  Correspondent, University। "বিশ্ববিদ্যালয়ের মফিজ লেকে অতিথি পাখির কলতান"। dhakapost.com। সংগ্রহের তারিখ ২০২২-১১-০৮।  "ক্যাম্পাসে শূন্যতা, অতিথি পাখিতে মুখর ইবি"। thedailycampus.com। সংগ্রহের তারিখ ২০২১-০৪-১৭।  "অতিথি পাখির কলরবে মুখর ইসলামী বিশ্ববিদ্যালয়"। Bangladesh Journal Online। সংগ্রহের তারিখ ২০২১-০৪-১৭।  "পাখির কলকাকলীতে মুখরিত ইবির ক্যাম্পাস"। bangalpress.com। ২০২১-০৪-১৭ তারিখে মূল থেকে আর্কাইভ করা। সংগ্রহের তারিখ ২০২১-০৪-১৭।  উইকিমিডিয়া কমন্সে মফিজ লেক সংক্রান্ত মিডিয়া রয়েছে। উইকিম্যাপিয়ায় মফিজ লেক এনটিভিতে মফিজ লেক প্রথম আলোতে ক্যাম্পাসের ভিডিও চিত্র